༈ བསྟན་སྐྱོང་རྡོ་རྗེ་དྲག་རྒྱལ་མ་ལ་མཆོད་གཏོར་འབུལ་ཚུལ་བཞུགས། ༈
ན་མོ་གུ་རུ་བཛྲ་བྷཻ་ར་ཝཱ་ཡ། འདིར་བསྟན་སྐྱོང་རྡོ་རྗེ་དྲག་མོ་རྒྱལ་ལ་མཆོད་གཏོར་
མདོར་བསྡུས་འབུལ་ཚུལ་ནི། ཡོ་བྱད་རྣམས་འདུ་བྱས་ཏེ། ཨོཾ་ཨཱཿཧཱུཾ་ལན་གསུམ་
གྱིས་བྱིན་གྱིས་བརླབས་ལ། ཧཱུཾ༑ རང་ཉིད་ཡི་དམ་ལྷར་གསལ་མདུན་གྱི་མཁར།
གཞལ་མེད་ཁང་དབུས་པདྨ་ཉི་ཟླ་དང༌། །སྒ་སྲབ་རྭ་བཅུས་མཛེས་པའི་དུང་ཤའི་
སྟེང༌་། །་ལས་བསྟན་སྐྱོང་རྡོ་རྗེ་དྲག་མོ་རྒྱལ། །སྐུ་མདོག་རབ་དཀར་མཛེས་ཤིང་
ཁྲོ་ཉམས་ལྡན། ཕྱག་གཡས་ཀུན་གསལ་མེ་ལོང་ཞགས་པ་དང་། །གཡོན་པས་དར་
སྣས་མཚན་ པའི་ ལྕགས་ ཀྱུ་ འཛིན། ། དར་ དཀར་ ན་ བཟའ་ སག་ ལྷམ་ སྣེ་ ཪིང་
གསོལ། །དབུ་སྐྲ་ཕྱེད་བཅིངས་རིན་ཆེན་རྒྱན་གྱིས་སྤྲས། །ཞབས་གཉིས་ཕྱེད་སྐྱིལ་
སྟབས་བཞུགས་གཡས་གཡོན་དང༌། །མདུན་དུ་སྐུ་གསུང་ཐུགས་ཀྱི་ཕོ་ཉ་གསུམ། །
མཐའ་སྐོར་བཞི་གསུམ་བསྟན་མ་འཁོར་བཅས་ཀྱི། ། གནས་གསུམ་ཡི་གེ་ གསུམ་
མཚན་འོད་ཟེར་གྱིས། །རྨ་རི་རབ་འབྱམས་ལ་སོགས་གར་བཞུགས་ནས། །དམ་
ཚིག་གཟི་ལྡན་འབར་མ་འཁོར་བཅས་རྣམས། །རྣལ་འབྱོར་འཕྲིན་ལས་བསྒྲུབ་ཕྱིར་
གཤེགས་སུ་གསོལ། །ཛཿཧཱུྃབཾ་ཧོཿཀ་མ་ལ་ཡེ་སྟེ། དཔལ་ལྡན་ཀུན་ཏུ་བཟང་མོའི་སྒྱུ་
455

འཕྲུལ་གར། །རྨ་རི་རབ་འབྱམས་རྡོ་རྗེ་དྲག་མོ་རྒྱལ། །སྐུ་གསུང་ཐུགས་སྤྲུལ་མཆེད་
མོ་བསྟན་མའི་ཚོགས། །འཁོར་དང་བཅས་ལ་གུས་པས་ཕྱག་བགྱིའོ། །བསྟན་སྲུང་
ཆེན་མོ་འཁོར་དང་བཅས་པའི་ལྗགས་འོད་ཟེར་གྱི་སྦུ་གུས་གཏོར་མའི་བཅུད་ཐམས་
ཅད་དྲངས་ཏེ་གསོལ་བར་གྱུར།
ཨོཾ་ས་མ་ཡ་ཏི་ཛོ་ཝ་ཏི་ཛཱ་ལ་ནཱི་ས་པ་རི་ཝཱ་ར་ཨི་དཾ་བ་
ལིཏ་ཁ་ཁ་ཁཱ་ཧི་ཁཱ་ཧི། གསུམ་གྱིས་ཕུལ། ཨོཾ་ས་མ་ཡ་ཏེ་ཛོ་ཝ་ཏི་ཛཱ་ལ་ནི་ས་པ་རི་ཝཱ་
རྭ་ཨགྷཾ་ནས། ཤཔྟ་པྲ་ཏཱི་ཙྪ་ཧཱུྃསྭ་ཧཱའི་བར་གྱིས་མཆོད། ཨོཾ་ས་མ་ཡ་ཏེ་ཛོ་ཝ་ཏི་ཛྭ་ལ་
ནཱི་ས་པ་རི་ཝཱ་ར་ ཨོཾ་ཨྰཿཧྰུཾ། གིས་ནང་མཆོད་ཕུལ། ་དྭངས་བསིལ་མཆོད་ཡོན་
སྤེལ་ལེགས་མེ་ཏོག་འཕྲེང་། །དྲི་ཞིམ་བདུག་སྤོས་འོད་འབར་སྣང་བའི་གཏེར། །
དྲིས་བསྒོས་གཙང་ཆབ་རོ་ཞིམ་ཞལ་གྱི་ཟས། །སྙན་འགྱུར་སྒྲ་ལྡན་རོལ་མོས་མཆོད་
པར་བགྱི། །འདོད་ཡོན་ལྔ་དང་རྒྱལ་སྲིད་རིན་ཆེན་བདུན། །བཀྲ་ཤིས་རྟགས་རྫས་
ཕྱག་མཚན་ རྒྱན་ གོས་ དང༌་། ། བསངས་ དུད་ གསེར་ སྐྱེམས་ སྨན་ རག་ གཏོར་ མ་
སོགས། །དམ་རྫས་སྤྱན་གཟིགས་ལྷ་ལམ་བཀང་སྟེ་འབུལ། །ཆོས་འཁོར་སྐྱོང་མཛད་
རྡོ་རྗེ་དྲག་མོ་རྒྱལ། །སྐུ་གསུང་ཐུགས་ཀྱི་བཀའ་ཉན་གཙོ་མོ་གསུམ། །བདུད་དང་
གནོད་སྦྱིན་སྨན་མོ་འཁོར་བཅས་ཀྱིས། །དམ་རྫས་མཆོད་གཏོར་རྒྱ་མཚོ་བཞེས་ནས་
ཀྱང༌། དམ་ལྡན་རིག་སྔགས་འཆང་གི་ཆར་གཏོགས་བདག །འགྲོ་ཀུན་དོན་དུ་
རྫོགས་བྱང་སྒྲུབ་པ་ལ། །བར་དུ་གཅོད་བྱེད་ནད་གདོན་དགྲ་དང་བགེགས། །སྤྲོས་
བྲལ་དབྱིངས་སུ་ཞི་བའི་འཕྲིན་ལས་མཛོད། །མཐུན་རྐྱེན་ཚེ་བསོད་དཔལ་འབྱོར་
ལུང་རྟོགས་རྒྱས། །མི་ནོར་ཟས་གསུམ་དབང་དུ་འདུ་བ་དང༌་། །འཇམ་པོའི་ལས་
ཀྱིས་འདུལ་བར་མ་ནུས་པའི། །ཕུང་བྱེད་དགྲ་བགེགས་ཐལ་བའི་རྡུལ་དུ་རློག །རྒྱལ་
བསྟན་ཡང་སྙིང་ཞྭ་སེར་རིང་ལུགས་རྒྱས། །བསྟན་འཛིན་འདུས་སྡེ་ཁྲིམས་གཙང་
བཤད་སྒྲུབ་འཕེལ། །སྐྱེ་རྒུའི་ཕན་བདེ་ཡར་ཟླའི་འཕེལ་བར་འགྲན། །རྫོགས་ལྡན་
དགའ་སྟོན་གསར་ ཐོབ་བཀྲ་ ཤིས་སྩོལ། །མཇུག་གཤེགས་བསྡུ་བ་སྔོ་སྨོན་མདོར་
བསྡུས་བྱའོ། ཞེས་བསྟན་སྐྱོང་རྡོ་རྗེ་དྲག་རྒྱལ་མ་ལ་མཆོད་གཏོར་འབུལ་ཚུལ་མདོར་
བསྡུས་འདི་ཡང་དྲུང་རབ་འབྱམས་སྨྲ་བ་དགེ་ལེགས་རྒྱལ་མཚན་ལགས་ནས་བསྐུལ་
456

ངོར། རྗེ་བློ་བཟང་ཆོས་ཀྱི་ཉི་མའི་རྗེས་སུ་འབྲངས་ཏེ། བན་རྒན་དྷརྨ་བྷ་དྲས་སྦྱར་
བའོ། །ཤུ་བྷ་མ་སྟུ།